‘দ্যা ফ্যামিলি ম্যান ৩’ অভিনেতার রহস্য মৃত্যু! দাবি ‘খুন’

ওয়েব ডেস্ক: ‘দ্য ফ্যামিলি ম্যান 3′(Family Man 3) জনপ্রিয় ওয়েব সিরিজ খ্যাত অভিনেতা রোহিত বসফোরকে (Actor Rohit Basfore) মৃত অবস্থায় পাওয়া গেছে। সমের গভীর জঙ্গলে তার ক্ষতবিক্ষত দেহ পাওয়া গেছে(Found Dead Near Guwahati Waterfall)।একটি ঝর্নার কাছে তাঁর নিথর দেহ পড়েছিল বলে জানা গিয়েছে। তার কর্মক্ষেত্র ছিল মুম্বই, তিনি অসমের ভূমিপুত্র। রবিবার অসমের গড়ভাঙ্গা জঙ্গলে রোহিত বন্ধুদের সঙ্গে বেড়াতে গিয়েছিলেন। তার পরিবারের দাবি তিনি ‘খুন হয়েছেন’ (‘Murder’)! রোহিতের মৃত্যুর পিছনে চার বন্ধুর হাত রয়েছে বলে দাবি করেছেন তাঁরা। পরিবারের দাবি, আগে থেকেই সব পরিকল্পনা কষে রাখা হয়েছিল। এর আগে পার্কিং নিয়ে ঝামেলায় জড়ান রোহিত। সেই সময় ওই চার জন রোহিতকে প্রাণে মেরে ফেলার হুমকিও দেন। রঞ্জিত বাসফোর, অশোক বাসফোর এবং ধর্ম বাসফোরের দিকে মূলত অভিযোগ রোহিতের পরিবারের।
প্রসঙ্গত, অভিনেতার এক বন্ধু তার পরিবারকে এই দুর্ঘটনার কথা জানান। তাকে হাসপাতালে নিয়ে যাওয়া হলে তৎক্ষণাৎ মৃত বলে ঘোষণা করা হয়। তার মৃত্যু নিয়ে রহস্য আরো জোরালো হচ্ছে। মনোজ বাজপেয়ী অভিনীত ‘দ্য ফ্যামিলি ম্যান 3’ সিরিজে অভিনয় করেছেন রোহিত।

রবিবার সন্ধ্যেবেলা অসমের গড়ভাঙ্গা জঙ্গলে বন্ধুদের সঙ্গে তিনি ঘুরতে গিয়েছিলেন। কিন্তু একটা সময় পর অভিনেতা রোহিতের সঙ্গে আর যোগাযোগ করা যাচ্ছিল না।
এরপরই বন্ধু মারফত এই দুর্ঘটনার কথা পরিবার জানতে পারে।পুলিশ জানিয়েছে অভিনেতার শরীরে রয়েছে একাধিক আঘাতের চিহ্ন। ময়না তদন্তের জন্য পাঠানো হয়েছে। মাথা মুখ এবং অন্যান্য অংশে জোরালো আঘাত সহ তার শরীরে বেশ কয়েকটি আঘাতের চিহ্ন রয়েছে। পরিবারের পক্ষ থেকে জানানো হয়েছে যে অভিনেতা সম্পতি একটি বিরহের জড়িয়ে পড়েছিলেন। তারপরেই তিন ব্যক্তি তাকে প্রাণহানির হুমকিও দিয়েছিল। আর সেই জন্যই পরিবারের দাবি ‘অভিনেতা খুন হয়েছেন’।